El manual del Bovo

# El manual del Bovo

Bostrom, Aron `<aron.bostrom@gmail.com>`

Trounev, Eugene `<eugene.trounev@gmail.com>`

Traductor: Antoni Bella
revisió KDE Gear 21.04 (21 de juny de 2021)

Dret de reproducció © 2007 Aron Bostrom

Avís legal

Aquesta documentació descriu el joc Bovo versió 1.1

Capítol 1. Introducció
Introducció

# Capítol 1. Introducció

### Tipus de joc:

Tauler, arcade

### Nombre de possibles jugadors:

Dos

El Bovo és un Gomoku (del japonès 五目並べ, «cinc punts») com un joc per a dos jugadors, on els adversaris s'alternen per a col·locar els seus respectius pictogrames sobre el tauler de joc. L'objectiu és connectar cinc de les teves pròpies peces en una fila de forma ininterrompuda en vertical, horitzontal o diagonal.

### Nota:

També conegut com: Connecta cinc, Cinc en una fila, X i O, Zeros i creus

Capítol 2. Com es juga
Com es juga

# Capítol 2. Com es juga

### Objectiu:

Connectar cinc de les peces pròpies en una fila de forma ininterrompuda en vertical, horitzontal o diagonal.

La primera vegada que s'inicia el Bovo, s'inicia en el mode de demostració on dos jugadors de la IA lluiten entre si. Sempre podreu iniciar una partida nova emprant el botó Nova de la barra d'eines, l'entrada de menú Joc → Nova a la barra de menús o emprant la drecera predeterminada Ctrl+N.

### Nota:

A causa que el primer jugador sempre té un avantatge sobre el segon, el Bovo alternarà els jugadors, canviant-los en cada partida nova.

Si sou el primer jugador, comenceu la partida col·locant el pictograma en qualsevol lloc del camp de joc. Si sou el segon jugador, espereu fins que el primer jugador col·loqui el seu pictograma i després feu el mateix. Podeu col·locar la vostra marca en qualsevol quadrat del camp, a menys que ja estigui ocupat per una altra peça del joc (independentment de si és el vostre pictograma o el de l'adversari).

Heu de situar les vostres peces tot evitant que l'adversari connecti cinc marques en una fila de forma ininterrompuda en vertical, horitzontal o diagonal. Al mateix temps, n'heu de connectar cinc de les vostres pròpies en aquest mateix format. Qui ho aconsegueixi primer, guanyarà la tanda.

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

## Les regles del joc

- Els jugadors fan torns per a posar les seves respectives marques sobre el tauler de joc.

- Un jugador no pot moure la seva marca ja col·locada o posar-ne una sobre d'una altra.

- Els jugadors no poden perdre el seu torn.

- El jugador que aconsegueixi cinc marques connectades en línia recta (sigui en vertical, horitzontal o diagonal) guanyarà la partida.

Consells de joc
Consells de joc

## Consells de joc

- Quan s'inicia el Bovo per primera vegada, caldrà canviar-ne la mida. Canvieu la mida de la finestra de joc a la mida desitjada i el Bovo escalarà el tauler de joc.

- La primera vegada que s'inicia el Bovo, s'inicia en el mode de demostració, on dos jugadors de la IA s'enfronten entre si.

- Quan se surt del Bovo abans que acabi la partida, la partida activa es desarà automàticament. Si durant l'inici, el Bovo detecta una partida desada automàticament, es restaurà. Si no és així, el Bovo llançarà un mode de demostració.

- Sempre podeu iniciar una patida nova amb el botó Nova de la barra d'eines, l'entrada de menú Joc → Nova a la barra de menús o amb la drecera predeterminada Ctrl+N.

- Si s'inicia una partida nova quan ja n'hi ha una activa, aquesta última es comptarà com a perduda.

- Es pot canviar la dificultat amb la llista desplegable Dificultat al costat dret de la barra d'estat, o des de l'entrada de menú Arranjament → Dificultat a la barra de menús.

- L'efecte de canviar la dificultat té lloc immediatament.

- Podeu canviar el tema del Bovo des de l'entrada de menú Arranjament → Tema a la barra de menús. A continuació, el tema es canviarà immediatament.

- L'animació es pot activar o desactivar com més us agradi des de l'entrada de menú Arranjament → Animació a la barra de menús.

- Si us adoneu que heu realitzat un moviment molt dolent, teniu la possibilitat de desfer el vostre últim moviment des de la barra d'eines, la barra de menús o amb la drecera de teclat predeterminada per a desfer Ctrl+Z.

  Podreu seguir desfent moviments fins que arribeu al començament de la partida.

- Si no sabeu quin moviment fer, podeu obtenir un consell del jugador ordinador amb el botó Consell. La peça de la partida aconsellada pel Bovo parpellejarà durant un breu període de temps.

- Quan s'acabi una partida, s'habilitarà l'acció Repeteix, la qual començarà una repetició de l'última partida.

Capítol 4. Resum de la interfície
Resum de la interfície

# Capítol 4. Resum de la interfície

## Elements de menú

Joc → Nova (Ctrl+N)

  Comença una partida nova.

Joc → Repetició

  Torna a jugar l'última partida.

Joc → Surt (Ctrl+Q)

  En seleccionar aquest element s'acabarà la teva partida en joc i se sortirà del Bovo.

Mou → Desfés (Ctrl+Z)

  Desfà l'últim moviment que heu realitzat.

Mou → Consell (H)

  Mostra una pista per al pròxim moviment. La peça del joc aconsellada per la IA del Bovo parpellejarà durant un breu període de temps.

Arranjament → Tema

  Tria un dels temes Scribble, Contrast alt, Espai o Gomoku per al joc.

Arranjament → Animació

  Activa o desactiva l'animació.

Arranjament → Dificultat

  Tria la dificultat del joc entre diversos nivells, des de Ridículament fàcil fins a Impossible.

De manera addicional, el Bovo té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Capítol 5. Preguntes més freqüents
Preguntes més freqüents

# Capítol 5. Preguntes més freqüents

5.1. Vull canviar l'aparença d'aquest joc. Puc fer-ho?
5.2. Puc utilitzar el teclat per a jugar a aquest joc?
5.3. He de sortir del joc ara, però encara no he acabat. Puc desar el meu progrés?
5.4. On es troben les puntuacions més altes?

5.1. | Vull canviar l'aparença d'aquest joc. Puc fer-ho?
| Sí. Per a canviar el tema visual del Bovo, podeu utilitzar l'entrada de menú Arranjament → Tema a la barra de menús.
5.2. | Puc utilitzar el teclat per a jugar a aquest joc?
| No. Aquest joc no es pot jugar amb el teclat.
5.3. | He de sortir del joc ara, però encara no he acabat. Puc desar el meu progrés?
| No. No hi ha una característica com «Desa» en el Bovo, però a l'inici sí que es restaura la darrera partida sense acabar.
5.4. | On es troben les puntuacions més altes?
| El Bovo no té aquesta característica.

Capítol 6. Crèdits i llicència
Crèdits i llicència

# Capítol 6. Crèdits i llicència

Bovo

Copyright del programa 2002, 2007 Boström, Aron `(aron.bostrom AT gmail.com)`

Copyright de la documentació 2007 Boström, Aron `(aron.bostrom AT gmail.com)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.